偈八首  其五
作者：釋思慧
朝代：宋

paragraphs: 青春易過，白日難留。
始見新年，又將一月。
生死事大，人皆知之。
了得生死，能有幾個。
拄杖子了得死生，古今日月磨礲他不得。
天堂地獄龍罩他不得，六道四生留連他不得，祖師言句羈絆他不得。
如師了王，自在無畏。
哮吼一聲，羣狐屏跡。
有時橫按孤峰頂，鐵眼銅睛不敢窺。